Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 266/14/8803	Košice II, 9.10.2014
EEČ : 2-64-465-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
1.	Obvinený vyhlasuje, že spáchal skutok, ktorý je predmetom tohto trestného stíhania a svoje konanie ľutuje.
2.	Poškodená prehlasuje, že nežiada od obvineného  náhradu škody, nakoľko odcudzený tovar  bol v nepoškodenom stave  vrátený na predajňu. Iné náležitosti od obvineného  nepožaduje. Obvinený súhlasil s vyjadrením poškodenej, za svoj skutok  sa ospravedlnil, oľutoval svoje konanie a prisľúbil, že v budúcnosti sa vyvaruje takéhoto konania.
3.	Obvinený ml. XXXXX zložil na účet Okresnej prokuratúry Košice II čiastku vo výške 50,-€. Z uvedenej peňažnej sumy, určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, teda 25,-€, a zvyšok sumy 25,-€ určil  na Občianske združenie „XXXXX so sídlom XXXXX, č. účtu: XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Košice - XXXXX pod spisovou značkou XXXXX
V trestnej veci vedenej proti obvinenému ml. XXXXX za prečin krádeže podľa § 212 ods. 2  písm. f/ Trestného zákona  na tom  skutkovom  základe, že:

-	dňa 11.04.2014 v čase o 13.55 h v OC Optima Košice, XXXXX v predajni XXXXX odcudzil z predajnej plochy 2 ks pánskych nohavíc v hodnote 29,-€ za kus, ktorý tovar si vložil svojho ruksáku a takto prešiel cez pokladničnou zónou bez zaplatenia, kde bol zachytený pracovníkom XXXXX XXXXX a následne prekontrolovaný, pričom u neho bol uvedený tovar nájdený v nepoškodenom stave, ktorý tovar bol následne vrátený späť do predaja, nezistením skutku by pre spoločnosť XXXXX vznikla škoda v celkovej výške 58,-€, pričom za obdobný čin bol v predchádzajúcich dvanástich mesiacoch  postihnutý v blokovom konaní  dňa 29.07.2013 Obvodným oddelením PZ XXXXX, kde mu bola uložená bloková pokuta vo výške  15,-€, č. pokutových blokov XXXXX ktoré rozhodnutie nadobudlo právoplatnosť dňom uloženia blokovej pokuty.

Odôvodnenie: 

Uznesením povereného príslušníka Okresného riaditeľstva PZ v Košiciach, obvodného oddelenia PZ Košice - XXXXX, sp. zn. XXXXX zo dňa 17.04.2014 bolo podľa § 199 ods. 1 Trestného poriadku začaté trestné stíhanie  a súčasne podľa § 206 ods. 1 Trestného poriadku vznesené obvinenie ml. XXXXX za prečin krádeže podľa § 212 ods. 2 písm. f/ Trestného zákona na tom skutkovom základe, ako je to uvedené vo výrokovej časti tohto uznesenia.

	Preskúmaním na vec sa vzťahujúceho spisového materiálu som zistila, že v predmetnej trestnej veci sa koná o prečine krádeže podľa § 212 ods. 2 písm. f/ Trestného zákona, za ktorý zákon  ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 Trestného poriadku.

	Obvinený aj poškodená vyslovili súhlas s uzavretím zmieru. Obvinený XXXXX XXXXX zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval.

	Poškodená súhlasila so zmierom a vyhlásila, že týmto sú jej nároky voči obvinenému v tejto veci celkom uspokojené.

	Obvinený ml. XXXXX zložil na účet Okresnej prokuratúry Košice II čiastku vo výške 50,-€. Z uvedenej peňažnej sumy, určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, teda 25,-€ a zvyšok sumy 25,-€ určil na občianske združenie XXXXX, so sídlom v XXXXX, č.účtu: XXXXX.

Vzhľadom na vyššie uvedené skutočnosti som dospela k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru, akou bol trestným činom dotknutý záujem spoločnosti na ochrane majetku oprávnených osôb na osobu obvineného, na jeho majetkové pomery a že takýto spôsob rozhodnutia je dostačujúci z hľadiska naplnenia účelu Trestného zákona a Trestného poriadku, a preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie  je prípustná.

JUDr. Zuzana Pramuková-Kolesárová
prokurátorka